Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Jännittävä mielikuvitusmatka Tuhannen ja yhden yön tarinoiden maailmaan!
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Vanha teatteri (Nuorisokeskus) Puskantie 3, 60100 Seinäjoki
Ennakkoilmoittautuminen myynti@uppalankartano.fi
Uppalan viinikoulu on vapaamuotoinen ja hauska retki viinien maailmaan.
Pe 17.5. VIINIKOULU 5. Viini ja suklaa Viinimestari ohjaa viinikoulua eri teemoihin liittyvissä tastingeissa. Tällä kertaa maistellaan erilaisten viinien ja suklaiden yhdistelmiä. Viineissä puna- ja valkoviinejä sekä jälkiruokaviinejä. Suklaavalikoimassa mm. kotimaisia suklaamestareiden herkkuja. Tervetuloa oppimaan ja nauttimaan!
Pop up-myyntinäyttely, runsas valikoima alueen taiteilijoiden teoksia.
Pop up-exhibition, lots of art from local artists.
Lähitaiteen Pop up on koonnut yhteen lähialueen taiteilijoiden teoksia. Pop upin tarkoitus on tehdä taiteen kokemisesta ja hankkimisesta helppoa ja nopeaa. Myyntinäyttelystä voit hankkia taidetta edullisesti heti mukaan -periaatteella. Tule tutustumaan! Runsas valikoima taidegrafiikkaa, maalauksia, veistoksia, lasia ja mixedmedia teoksia ym.
Pop up -exhibition of local artists. You can buy art easily from this exhibition. Lots of graphic, painting, sculpture, glass and mixedmedia. You are welcome!
Kaarakan taitokeskus tarjoaa mm. käsityön lyhytkursseja sekä käsityöaiheisia tyhyjä. Nyt on aika suorittaa kevätsiivous ja myydä vanhoja mallikappaleita poistohinnoin uusien tieltä. Tule tekemään löytöjä! Myynnissä runsaasti sisustustuotteita, asusteita ja jotain pientä myös puutarhaan tai terassille. Poistomyynti kestää kaksi päivää, keskiviikko 15.5. ja torstai 16.5. klo 10-16. Löydät meidät Kaarakan talon (Sahalankatu 3, Seinäjoki) kellarikerroksesta.
Etelä-Pohjanmaan musiikkiopisto/ OPPILASKONSERTTI
ti 14.5. klo 19:00 Kevätmatinea, piano-oppilaat, kamarimusiikkisali ti 14.5.2019 klo 19:00 Fonistit esillä, säestysluokka Ke 15.5. klo 19:00 Huilistien kevätsoitto, kamarimusiikkisali Pe 17.5.2019 klo 18:00 Kitaraoppilaiden Iltasoitto IV, kamarimusiikkisali su 19.5. klo 14:00 Muskarilaisten Kevätjuhla, Peräseinäjoki , Palvelukeskus Koivukaari ma 20.5. klo 16:45 Piano-oppilaiden luokkakonsertti , Alavus ma 20.5. klo 17:30 Kevätretki kanteleella , kamarimusiikkisali ti 21.5. klo 18:00 Suzukilaisten ja piano-oppilaiden kevätkonsertti , kamarimusiikkisali
3 / 2 €, musekortti. Alle 18v maksutta. Keskiviikkoisin ilmaispäivä!
Jäljet-näyttelyn taiteilijat kokoontuvat keskustelemaan näyttelyn teemoista yleisön eteen
Kuraattori Anne Maj-Salin kutsuu näyttelyn taiteilijoita keskustelemaan näyttelyn teemoista yleisön edessä. Keskustelemassa on 3-4 taiteilijaa. Tilaisuudet sisältyvät pääsymaksuun ja kestävät tunnin. Sunnuntai 17.3. klo 14 Keskiviikko 17.4. klo 17.30 Keskiviikko 15.5. klo 17.30 Jäljet-näyttely päättää Seinäjoen taidehallin lähes neljäkymmenvuotisen näyttelyhistorian Upankadun tiloissa. Jäähyväisnäyttely haluttiin tehdä yhdessä paikallisten taiteilijoiden kanssa, koska heillä on ollut tärkeä rooli Taidehallin historiassa – alkuajoista nykyhetkeen. Jäähyväisnäyttelyyn Taidehalli kutsui mukaan Seinäjoen Taiteilijaseuran taiteilijat. Taiteilijat haastettiin muistelemaan, kommentoimaan, pohtimaan, jättämään, löytämään, näkemään ja etsimään JÄLKIÄ. 19 taiteilijaa vastasi kutsuun kyllä. Näyttelyssä ovat mukana: Minna Bengs-Shrestha, Marita Erkkola-Järvinen, Ville Hautaluoma, Minna Herrala, Tapio Hirvonen, Seppo Kari, Petra Koivisto, Piia Koski, Marika Koskimäki-Ketelä, Tiina Laasonen, Liisa Malkamo, Nina Nahkala, Anne Niemi, Juhani Ojanen, Tuulikki Päällysaho, Anne Rossi, Minna Salonen, Seppo Tanninen ja Riitta Ylinen.
Artist Talk Seinäjoen taidehallilla: Hautaluoma, Malkamo, Koivisto, Salonen & Tanninen
Jäljet-näyttelyn taiteilijat keskustelevat teoksistaan ja näyttelyn teemoista yleisön edessä
Kuraattori Anne Maj-Salin kutsuu näyttelyn taiteilijoita keskustelemaan näyttelyn teemoista yleisön edessä. Keskustelemassa on 3-4 taiteilijaa. Tilaisuudet sisältyvät pääsymaksuun ja kestävät tunnin. Keskiviikkona 15.5. klo 17.30 keskustelemassa ovat Ville Hautaluoma, Liisa Malkamo, Petra Koivisto, Minna Salonen ja Seppo J. Tanninen. Jäljet-näyttely päättää Seinäjoen taidehallin lähes neljäkymmenvuotisen näyttelyhistorian Upankadun tiloissa. Jäähyväisnäyttely haluttiin tehdä yhdessä paikallisten taiteilijoiden kanssa, koska heillä on ollut tärkeä rooli Taidehallin historiassa – alkuajoista nykyhetkeen. Jäähyväisnäyttelyyn Taidehalli kutsui mukaan Seinäjoen Taiteilijaseuran taiteilijat. Taiteilijat haastettiin muistelemaan, kommentoimaan, pohtimaan, jättämään, löytämään, näkemään ja etsimään JÄLKIÄ. 19 taiteilijaa vastasi kutsuun kyllä. Näyttelyssä ovat mukana: Minna Bengs-Shrestha, Marita Erkkola-Järvinen, Ville Hautaluoma, Minna Herrala, Tapio Hirvonen, Seppo Kari, Petra Koivisto, Piia Koski, Marika Koskimäki-Ketelä, Tiina Laasonen, Liisa Malkamo, Nina Nahkala, Anne Niemi, Juhani Ojanen, Tuulikki Päällysaho, Anne Rossi, Minna Salonen, Seppo Tanninen ja Riitta Ylinen.
Helmifestivaali -nykytanssitapahtuma Seinäjoella
Helmifestivaalilla 10.-11.5.2019 nähdään kolmen eri tanssitaiteilijan teokset.
Nykytanssitapahtuma HELMIFESTIVAALI järjestetään kymmenettä kertaa Seinäjoella 10.-11.5.2019. Helmifestivaalilla nähdään kolmen eri tanssitaiteilijan teokset. Luvassa on upea kattaus monipuolista tanssitaidetta huikeiden tekijöiden esittämänä. Helmifestivaalin avaa kahden tanssiteoksen ilta: perjantaina 10.5.2019 klo 18 Seinäjoen pääkirjaston Studiotilassa nähdään Hanna Korhosen & työryhmän ja Laitakaupungin orkesterin yhteisteos KEHOON KUDOTTU ja Tomi Paasosen koreografioima ja tanssitaiteilija Satu Rekolan esittämä SATUBALETTI. Sama kattaus on koettavissa myös lauantaina 11.5.2019 klo 15 samassa tilassa. Johanna Ikolan uusi teos HUOLI esitetään Seinäjoen Taidehallissa lauantaina 11.5. klo 18. Helmifestivaalia järjestää Seinäjoella toimiva Valkea Kääpiö ry yhteistyössä muiden toimijoiden kanssa. Alla lisätietoja teoksista ja tekijöistä. Tervetuloa kokemaan tanssitaidetta kanssamme! AIKATAULU ja LIPUT: PERJANTAINA 10.5.2019 klo 18 Seinäjoen Pääkirjaston studiotilassa yhteisillassa: Hanna Korhonen&työryhmä + Laitakaupungin orkesteri: KEHOON KUDOTTU Tomi Paasonen ja Satu Rekola: SATUBALETTI LAUANTAINA 11.5.2019 Klo 15 Seinäjoen Pääkirjaston studiotilassa yhteisillassa KEHOON KUDOTTU ja SATUBALETTI Klo 18 Seinäjoen Taidehallilla Johanna Ikola: HUOLI LIPUT 10 €. Lippuja voi varata numerosta 044 9874 640 ja sähköpostilla helmifestivaali@gmail.com (Huom! Kirjaston studiotila on pieni ja katsojien määrä on rajattu, joten liput kannattaa varata etukäteen!) * TARKEMMIN TEOKSISTA: KEHOON KUDOTTU -LIIKETTÄ JA ÄÄNTÄ RUUMIINKUVAN KERROKSISTA Helmifestivaalilla saa ensi-iltansa Hanna Korhosen ja työryhmän uusi teos KEHOON KUDOTTU - LIIKETTÄ JA ÄÄNTÄ RUUMIINKUVAN KERROKSISTA, joka on nykytanssia, musiikkia ja tekstiä yhdistävä näyttämöteos. Teos pohjautuu FT Marjo Kamilan ja Suomalaisen Kirjallisuuden Seuran vuonna 2015 keräämään tutkimusaineistoon, joka käsittelee muistelukirjoitusten kautta kirjoittajien omien kehomielikuvien ja ulkonäkökäsityksen muotoutumista ihmisten välisessä vuorovaikutuksessa, erityisesti vuorovaikutuksessa lähisukulaisen kanssa. Teoksen koreografiasta vastaa tanssitaiteilija Hanna Korhonen, äänisuunnittelusta Sami Silén, ja livemusiikista Laitakaupungin Orkesteri. Lavalla nähdään Korhosen ja Silénin lisäksi yhteisötaiteilija Anniina Aunola. Lisäksi esityksessä kuullaan tutkija, FT Marjo Kamilan kommentoivan ‘Oma ulkonäkö muistoissani’ -tutkimusaineistoa. SATUBALETTI muotoutuu koreografi Tomi Paasosen ja tanssija Satu Rekolan keskusteluista, henkilökemioista ja yhteisestä luovuuden pallottelusta. Tässä Satu Rekolan tanssitussa monologissa hän käy läpi puhuen ja tanssien ansioluetteloaan. Millaisia tekijänoikeudellisia kysymyksiä herää, kun kehomuistista temmattujen liikkeiden ja pohdintojen myötä piirtyvät esiin Suomen 2000-luvun nykytanssin keskeiset vaiheet? Voiko liikettä omistaa, ja mitä kehollisia ja taidepoliittisia teemoja referenssit nostavat esille tanssijan mielessä? Kantaesitys Zodiak, Helsinki 5.9.2018. "Esitys pitää katsojan näpeissään ja on yhtä aikaa sekä hullutteleva että syvällinen." -Annikki Alku, demokraatti 10.9.2018 HUOLI on tanssitaiteilija Johanna Ikolan uusi teos. Se on duetto elävän ihmisen ja staattisen veistoshahmon välillä. Teos kehollistaa huolen, huolettomuuden ja huolen kantamisen tunteita tehden ne näkyviksi ja yhteisesti jaettaviksi. Teoksen veistoshahmo on kuvataiteilija Tommi Toijan muovaama hellyyttävä ja koskettava, mutta samalla ruhjoutunut ja pelottava muukalainen. Kantaesitys Forum Box, Helsinki 2.4.2019 * Helmifestivaalia ja esitettäviä teoksia ovat tukeneet: Pohjanmaan tanssin aluekeskus, Suomen Kulttuurirahaston Etelä-Pohjanmaan rahasto, Seinäjoen kaupungin kulttuuripalvelut/hyvinvointilautakunta, Taiteen edistämiskeskus, Alfred Kordelinin Seinäjoen rahasto. LÄMPIMÄSTI TERVETULOA!
Ilmainen koko perheen MM-lätkätapahtuma Seinäjoen Torikeskuksessa 10.5
Tule Torikeskukseen viettämään viihtyisä ilta yhdessä ja kannustamaan Suomi voittoon! Tarjolla hauska kisakatsomokokemus, hyvää ruokaa ja lätkäaiheisia aktiviteetteja. Kävijöiden kesken arvotaan Playstation 4 -konsoli ja NHL 19 -peli. Tapahtumassa esitetään livenä Suomi - Kanada -peli. Kisastudio Maku on ilmainen koko perheen tapahtuma! Elämyksen tarjoaa Närpiön Vihannes.
Seinäjoen kansalaisopiston teatteritaiteen perusopetuksen Teatterifestarit
Viikonloppu täynnä teatteria! Esiintyjinä 8-16-vuotiaat teatterilaiset, kukin omilla esityksillään. Esitykset alkavat pe klo 17.00 ja lauantaina klo 12.00 Törnävän Seuralassa. Osa ryhmistä esiintyy jo alkuviikosta Aallon kirjaston studiosta. Seuraa ilmoittelua Seinäjoen kansalaisopiston Facebookissa.
Närpiön Vihanneksen tarjoama uudenlainen kisastudioelämys.
Närpiön Vihannes järjestää yhteistyössä Seinäjoen ammattikorkeakoulun kanssa koko perheen kisastudiotapahtuman Seinäjoen Torikeskuksessa 10.5. klo 16. Tapahtuma on alkoholiton ja koko perheelle ystävällinen. Tiedossa on Suomi-Kanada -peli isolta screeniltä terveiden eväiden kera. Tapahtuma on maksuton ja kaikille avoin.
Angloamerikkalainen ilta 09.05.2019 19:00 | Seinäjoki-sali Seinäjoen kaupunginorkesteri Anna Kuvaja, piano Duo Tanssi O´Lento (Johanna Stenroos ja Marita Ylevä) Nils Schweckendiek, kapellimestari Teokset: Samuel Barber : Medea – Cave of the Heart Robin Holloway: Serenade in E flat op. 57 Benjamin Britten: Sinfonietta op. 1 Ihastuttavan kapellimestari Nils Schweckendiekin suunnittelema konserttikokonaisuus tarjoaa kuulijalle makupaloja angloamerikkalaisista tunnelmista. Soittajien rivistöä vahvistaa pianotaiteilija Anna Kuvaja sekä Marita Ylevän ja Johanna Stenroosin Duo Tanssi O’Lento. Toukokuisen illan raikas konsertti on arvoisensa lopetus täyteläiselle ja monipuoliselle kevätkaudelle 2019. Liput: 20/15 € Tervetuloa!